July 2018 – Digby U
Is dit nie ‘n wonderlike geskenk om lewe raak te loop op plekke waar ons dit juis nié sou verwag nie?! Wanneer daar op klipharde plekke nuwe lewe sigbaar is, doen dit iets aan mens se binnewêreld:
Here, dankie vir mense wat met oorgawe en dankbaarheid leef en blom waar en in watter omstandighede U hulle ook al geplaas het. Sulke mense sal ons altyd bly inspireer, selfs na hul dood. Help ons om ook so te leef.
Oog-tot-oog. . .
Nou vra ek myself af of ons genoeg tyd maak vir oog-tot-oog kontak met ons medemens om hierdie taal te lees? Dit verg egter ‘n oop hart. . .
So vervul ons een van ons medemens se grootste behoeftes en dit is om regtig raakgesien te word.
So word ons Sy oë op aarde.
“Christ has no body now but yours. No hands, no feet on earth but yours. Yours are the eyes through which he looks compassion on this world… Teresa of Ávila
So is ons medeskeppers van ‘n oog-tot-oog wêreld en nie ‘n oog-vir-‘n-oog wêreld nie . .
So word God sigbaar. . .
Die nabyheid en aanraking tussen hierdie drie Pilanesberg-olifante is baie besonders. . .
Dit herinner my aan die Taizé-lied: Waar daar liefde is, en deernis, waar daar liefde is, daar is God die Heer.
Johannes verwoord dit so wonderlik:
1 Joh 4:12 Niemand het God nog ooit gesien nie, maar as ons mekaar liefhet, bly God in ons en het sy liefde in ons sy doel volkome bereik.
1 Joh 4:16 En ons ken die liefde wat God vir ons het, en ons glo daarin. God is liefde; wie in die liefde bly, bly in God en God bly in hom.
Here, mag ons elkeen die geheue van ‘n olifant hê sodat ons hierdie woorde nooit sal vergeet nie. Help ons asseblief sodat U nimmereindigende liefde onverhinderd deur ons kan vloei. So word U al meer en meer sigbaar én tasbaar in ‘n wêreld wat smag na liefde.
‘n Toepaslike uitnodiging. . .
Ons kan so dikwels deur die lewe jaag, maar wat kan ons doen om stadiger te leef? ‘n Man na God se hart, Dawid, se woorde kan ons vandag nog hiermee help:
Psalm 23 (Japanese Translation)
Here, ons hartsbegeerte is om bewustelik in U teenwoordigheid te leef. Leer ons, help ons asseblief daagliks om ‘n aanpassing in ons pas te maak sodat ons in die volheid van ‘n lewe saam met U kan leef, soos wat U vir elkeen van ons beplan het.